CELEX: 31993R3034
Language: el
Date: 1993-11-03 00:00:00
Title: ΚΑΝΟΝΙΣΜΟΣ (ΕΚ) αριθ. 3034/93 ΤΗΣ ΕΠΙΤΡΟΠΗΣ της 3ης Νοεμβρίου 1993 για τη διακοπή των καταλογισμών στις βάσεις αναφοράς που καθορίστηκαν, για το 1993, βάσει του κανονισμού (ΕΟΚ) αριθ. 3831/90 του Συμβουλίου στο πλαίσιο των γενικευμένων προτιμήσεων για ορισμένα βιομηχανικά προϊόντα καταγωγής Ρουμανίας

Avis juridique important

|

31993R3034

ΚΑΝΟΝΙΣΜΟΣ (ΕΚ) αριθ. 3034/93 ΤΗΣ ΕΠΙΤΡΟΠΗΣ της 3ης Νοεμβρίου 1993 για τη διακοπή των καταλογισμών στις βάσεις αναφοράς που καθορίστηκαν, για το 1993, βάσει του κανονισμού (ΕΟΚ) αριθ. 3831/90 του Συμβουλίου στο πλαίσιο των γενικευμένων προτιμήσεων για ορισμένα βιομηχανικά προϊόντα καταγωγής Ρουμανίας  

Επίσημη Εφημερίδα αριθ. L 272 της 04/11/1993 σ. 0008 - 0008

ΚΑΝΟΝΙΣΜΟΣ (ΕΚ) αριθ. 3034/93 ΤΗΣ ΕΠΙΤΡΟΠΗΣ της 3ης Νοεμβρίου 1993 για τη διακοπή των καταλογισμών στις βάσεις αναφοράς που καθορίστηκαν, για το 1993, βάσει του κανονισμού (ΕΟΚ) αριθ. 3831/90 του Συμβουλίου στο πλαίσιο των γενικευμένων προτιμήσεων  για ορισμένα βιομηχανικά προϊόντα καταγωγής ΡουμανίαςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  τον κανονισμό (ΕΟΚ) αριθ. 3831/90 του Συμβουλίου της 20ής Δεκεμβρίου 1990 περί της εφαρμογής των γενικευμένων δασμολογικών προτιμήσεων κατά το έτος 1991 για ορισμένα βιομηχανικά προϊόντα καταγωγής αναπτυσσομένων χωρών (1), όπως παρατάθηκε, για το 1993,  με τον κανονισμό (ΕΟΚ) αριθ. 3917/92 (2), και ιδίως το άρθρο 9 παράγραφος 2,  Εκτιμώντας:  ότι με βάση το άρθρο 1 του κανονισμού (ΕΟΚ) αριθ. 3831/90, ορισμένα προϊόντα καθεμίας από τις χώρες και τα εδάφη που αναφέρονται στο παράρτημα ΙΙΙ, απολαύουν ολικής αναστολής των τελωνειακών δασμών και υποβάλλονται κατά γενικό κανόνα, σε τριμηνιαία  στατιστική παρακολούθηση βασισμένη στη βάση αναφοράς που αναφέρεται στο άρθρο 8- ότι σύμφωνα με το άρθρο 9 παράγραφος 2 του εν λόγω κανονισμού, η Επιτροπή μπορεί να λαμβάνει μέτρα γαι τη διακοπή των καταλογισμών στο ένα ή στο άλλο προτιμησιακό  δασμολογικό όριο εάν υπάρξει υπέρβαση αυτών των ορίων, ιδίως λόγω ρύθμισης των εισαγωγών που πράγματι γίνονται κατά τη διάρκεια του προτιμησιακού έτους- ότι, βάσει του άρθρου 5 παράγραφος 4 του κανονισμού (ΕΟΚ) αριθ. 3917/92, όπως τροποποιήθηκε από τον κανονισμό (ΕΟΚ) αριθ. 1028/93 (3), η Ρουμανία αποσύρεται από την 1η Μαΐου 1993 από τον πίνακα δικαιούχων χωρών που περιλαμβάνονται στο παράρτημα ΙΙΙ του  κανονισμού (ΕΟΚ) αριθ. 3831/90- ότι, κατά συνέπεια, το προτιμησιακό έτος τελείωσε για τις χώρες αυτές στις 30 Απριλίου 1993, βάσει του συστήματος των γενικευμένων προτιμήσεων- ότι, για τα προϊόντα του κωδικού ΣΟ 2917 12 10, καταγωγής Ρουμανίας, οι βάσεις αναφοράς καθορίζονται σε 291 000 Ecu- ότι το ποσό των καταλογισμών που πραγματοποιήθηκαν κατά την προτιμησιακή χρήση 1993 υπερέβηκε τις εν λόγω βάσεις αναφοράς- ότι είναι σκόπιμο να ληφθεί μέτρο για τη διακοπή των καταλογισμών στις εν λόγω βάσεις αναφοράς έναντι της Ρουμανίας για ό,τι αφορά τα εν λόγω προϊόντα,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Από τις 7 Νοεμβρίου 1993 οι καταλογισμοί στις βάσεις αναφοράς που καθορίστηκαν, για το 1993 από τον κανονισμό (ΕΟΚ) αριθ. 3831/90 για τα προϊόντα που αναφέρονται στον ακόλουθο πίνακα, καταγωγής Ρουμανίας, δεν γίνονται δεκτοί:   "" ID="01">2917 12 10> ID="02">Αδιπικό οξύ και τα άλατά του "> Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 3 Νοεμβρίου 1993.  Για την Επιτροπή Christiane SCRIVENER Μέλος της Επιτροπής  (1) ΕΕ αριθ. L 370 της 31. 12. 1990, σ. 1.  (2) ΕΕ αριθ. L 396 της 31. 12. 1992, σ. 1.  (3) ΕΕ αριθ. L 108 της 1. 5. 1993, σ. 1.